section_heading: Opis dobra
paragraph_text: Grad je smješten u uvali između poluotoka Sv. Petra i Osejave, naseljen još od vremena antike. Naselje je za vrijeme Turaka od 15. – 17. st. nekoliko puta rušeno u sukobima s Mlečanima, tako da nema svjetovnih građevina starijih od kraja 17. st. Gradske zidine nisu sačuvane, a središte grada čini Kačićev trg izgrađen na kosini, sa župnom crkvom i nizom baroknih kuća. Rivu oblikuje niz kuća pročeljima okrenutih ka moru, od kuća pučkog oblikovanja na Marineti do baroknih i neostilskih katnica. Na istoku grada su franjevački samostan i gradsko groblje.